"ก๊วยเตี๋ยว รอเดี๋ยว" แรกเริ่มเดินเข้าไปในร้านก็ต้องสดุดตากับ แผ่นกระดาษที่ติดอยู่ทั่วร้าน ที่เขียนไปต่างๆกัน เหมือนจะบอกให้ลูกค้าอย่างเราๆ ใจเย็นๆ คนขายก็รีบ คนซื้อก็หิว ให้เอาใจเขามาใส่ใจเราบ้าง พอกวาดสายตามองไปรอบๆร้าน ก็พบกับผู้คนมากมายที่หลั่งไหลกันมาทานในมื้อกลางวัน เข้าใจแล้วว่าทำไมถึงต้องเขียนเช่นนั้น ร้านนี้มีอะไรดี
  เจ๊จุ๋ม หมูน้ำแดง เป็นร้านก๊วยเตี๋ยวที่ตั้งอยู่ในตัวเมือง อ.ท่ายาง จ.เพชรบุรี ถ้าเลี้ยวขวาสี่แยกไฟแดงมาจากถนนเพชรเกษมขาล่องใต้ ร้านนี้จะอยู่ขวามือ ร้านนี้มีทั้งลูกค้าประจำที่เป็นคนพื้นที่ และแบบเราๆที่แวะมาชิมไม่ขาดสาย เนื่องจากคำบอกต่อในรสชาติความอร่อยของก๊วยเตี๋ยวร้านนี้ ก๊วยเตี๋ยวร้านนี้เป็นน้ำแดง มีทั้งก๊วยเตี๋ยวหมู ไก่ ตีนไก่ และทีเด็ดของก๊วยเตี๋ยวเมืองเพชร ต้องทานคู่กับซอสพริก และน้ำจิ้มสูตรของทางร้าน
  วันนี้ผมสั่ง ก๊วยเตี๋ยวเส้นหมี่หมู+ไก่ ราคา 40บาท ที่มาพร้อมกับเส้นหมี่เหนียวนุ่มเคี้ยวง่าย เนื้อหมูสด หมูตุ๋นนุ่มๆและสะโพกไก่ตุ๋น ที่ตุ๋นมาได้นุ่มนิ้้ม กลิ่นเครื่องเทศเข้าเนื้อ อร่อยโดนใจเลยหละครับ ปรุงเพิ่มนิดหน่อยเพราะว่ารสชาติน้ำซุปก๊วยเตี๋ยวเมืองเพชรออกหวานอยู่แล้ว ใส่ซอสพริสูตรทางร้าน และซอสพริกขวดที่ตั้งบนโต๊ะ พร้อมด้วยพริกป่นนิดหน่อย เนืองจากผมทานรสจัดเลยปรุงเช่นนี้ ใครชอบหวานละก็รับรองร้านนี้ถูกใจเลยหละครับ
 
สรุปโดยรวม
การบริการ 8/10
รสชาติ 8/10
ความสะอาด 7/10
ความเหมาะสมของราคา 7/10

ถือว่าเป็นร้านก๊วยเตี๋ยวใน อ.ท่ายาง ที่ถูกใจร้านหนึ่งเลยครับ แบบว่า...ต้องมาอีกแน่นอน เพราะว่าไม่ใช่มาแค่อิ่ม แต่ร้้านนี้ได้สอนความอดทนอดกลั้นผ่านตัวอักษรอีกด้วย
ปล.ติดตามรีวิวผมได้นะครับ